**Pressemeddelelse**

**Hjertestarterdag for alle i efterårsferien:  
Bliv klar til at redde dine nærmeste i/på/ved [sted]**

**Tre ud af fire hjertestop finder sted i private hjem – og som pårørende kan du gøre en kæmpe forskel. Tag din familie med til Hjertestarterdagen tirsdag den 16. oktober og lær at redde liv. I/på/ved [sted] står instruktører fra [organisation/firma] klar til at vise, hvordan man yder genoplivning og bruger en hjertestarter.**

Hjertestarterdagen bliver for første gang markeret på globalt plan tirsdag den 16. oktober 2018. Danmark støtter op med et væld af gratis aktiviteter for danskere i alle aldre, der gerne vil genopfriske deres viden om genoplivning. Mange tænker nemlig, at hjertestop er noget, der sker for naboen. Men du er jo din nabos nabo – så det er vigtigt, at du kan træde til overfor dine nærmeste.

**Få en god og lærerig oplevelse**

Instruktørerne fra [organisation/firma] vil demonstrere hjertemassage og kunstigt åndedræt, og du kan selvfølgelig selv prøve på en genoplivningsdukke. Instruktørerne fortæller også om nyttige redskaber til at redde liv som app’en 1-1-2, og du kan afprøve din viden om genoplivning i årets quiz.  
  
- Vi glæder os til at møde en masse mennesker i/ved/på [sted] og give dem mulighed for at øve sig i at redde liv med hjertelungeredning. Hvis du pludselig bliver nærmeste vidne til en person, der falder om med hjertestop, skal du ringe 1-1-2. Så bliver du guidet til, hvad du skal gøre, indtil den professionelle hjælp når frem. Det er lettere at hjælpe med hjertemassage og kunstigt åndedræt, hvis du har øvet dig et par gange. Det hjælper vi med til Hjertestarterdagen, fortæller navn, titel, organisation/firma.

**Frivillige træder til ved hjertestop**Falder du om med hjertestop, kan det meget vel være en nabo eller andre fra dit nærområde, der er de første til at forsøge at genoplive dig. Flere nye initiativer i regionerne har fået danskerne til at tilmelde sig som frivillige førstehjælpere, der tilkaldes, når der alarmeres om hjertestop. Region Hovedstaden og TrygFonden har på et år fået 20.000 frivillige hjerteløbere, der gerne snører skoene og løber ud til borgere med en hjertestarter og ordningen udbredes nu til Region Midtjylland. Ligeledes tikker tilmeldingerne som førstehjælper ind hos ”Danmark Redder liv” i Region Sjælland og Region Syddanmark.

- Danskerne brænder for at lave frivilligt arbejde som både fodboldtrænere, spejderledere og nu også førstehjælpere. Vi vil så gerne gøre en forskel for vores medmennesker. Og står man pludselig i den situation, at man kan hjælpe sin nabo tilbage til livet fra et hjertestop, så kan man være ekstremt tilfreds med sig selv og sin indsats, siger Grethe Thomas, projektchef i TrygFonden.

**Hjertestarterdagen lærer dig at redde liv**

I Danmark falder omkring 4.000 personer hvert år om med hjertestop uden for hospital. Det svarer til ca. 11 personer om dagen. I 68 pct. af tilfældene træder vidner til med genoplivning, og overlevelsen efter hjertestop uden for hospital er i dag ca. 10 pct. overlever. Dansk Råd for Genoplivning og TrygFonden står bag Hjertestarterdagen.  
  
- Hjertestarterdagen er en fantastisk mulighed for familier, unge og ældre til at lære om genoplivning. Alle aktiviteter er gratis og du møder dygtige og engagerede instruktører, der brænder for at fortælle om, hvordan man kan redde liv, siger Lisbet Schønau, sekretariatschef for Dansk Råd for Genoplivning.

**Arrangementet foregår:**Tirsdag den 16. oktober 2018 på [sted] kl. X-X.

**Om Hjertestarterdagen:**Den 16. oktober 2018 er det Hjertestarterdag i Danmark og i resten af verden. Initiativet kommer fra EU-Parlamentet og bliver støttet af den internationale organisation ILCOR (International Liaison Committee on Resuscitation). I Danmark står Dansk Råd for Genoplivning og TrygFonden for sjette år i træk bag dagen. En lang række aktører inden for genoplivning inviterer til gratis arrangementer i hele landet, som sætter fokus på, at danskerne skal lære at redde liv.

Læs mere på [www.hjertestarterdagen.dk](http://www.hjertestarterdagen.dk) og [www.restartaheart.eu](http://www.restartaheart.eu)

**For yderligere oplysninger, kontakt venligst:**Navn, titel, organisation/firma  
Mobil: XX  
  
Lisbet Schønau, sekretariatschef, Dansk Råd for Genoplivning

Mobil: 23 25 86 47

Grethe Thomas, projektchef for Akut hjælp, TrygFonden  
Mobil: 41 77 93 00